stanford-oval/wikipedia huggingface dataset:
V אוסטרליה

V אוסטרליה (באנגלית: V Australia) הייתה חברת תעופה אוסטרלית, החברה הפעילה טיסות מאוסטרליה ללוס אנג'לס ואבו דאבי. החברה החלה לפעול ב-27 בפברואר 2009, והתמזגה עם חברת התעופה וירג'ין אוסטרליה ב-7 בדצמבר 2011.
צי החברה

| כלי טיס | בשירות | נוסעים> J | נוסעים> P | נוסעים> Y | נוסעים> סה"כ |
| --- | --- | --- | --- | --- | --- |
| בואינג 777-300ER | 5 | 33 | 40 | 280 | 361 |
אדריאן אונגור

אדריאן אונגור (ברומנית: Adrian Ungur; נולד ב-13 בדצמבר 1971 בקראיובה שברומניה) הוא כדורגלן עבר רומני ששיחק בעמדת החלוץ.
קריירת מועדונים

אונגור החל את הקריירה המקצוענית שלו ב-UFA ארד מליגת העל הרומנית, במדיה ערך 31 הופעות ליגה והבקיע 15 שערים. לאחר מכן שיחק במשך ארבע עונות במועדון הכדורגל "אוניברסיטת קראיובה", גם הוא מליגת העל הרומנית, בו ערך 104 הופעות ליגה והבקיע 32 שערים.
בעונת 1998/1999 שיחק בהפועל כפר סבא מהליגה הלאומית, שהייתה הליגה הראשונה בחשיבותה בישראל, וערך 27 הופעות ליגה במדיה, בהן הבקיע 11 שערים. בעונת 1999/2000 שיחק בהפועל פתח תקווה מליגת העל, במדיה ערך שלוש הופעות ליגה והבקיע שני שערים. לאחר הופעות אלו הוא נפצע ולא היה יכול להמשיך את העונה. במטרה להחתים זר נוסף, הפועל פתח תקווה רשמו אותו במועדון אחר. אונגור תבע את המועדון על אי-תשלום כספים ובורר של התאגדות פסק שעל המועדון לשלם לאוגור. הפעול מצידה הגישו תביעה נגד הכדורגלן והנושא עבר לבתי המשפט.
קריירה בינלאומית

ב-16 בפברואר 1994 ערך אונגור את הופעתו היחידה בנבחרת רומניה, בניצחון 2-1 על נבחרת קוריאה הדרומית במשחק ידידות.
הערות שוליים

↑  https://hpt.co.il/?ShowPlayer=AdrianUngor
Green

Green הוא אלבומם השישי של להקת הרוק אלטרנטיבי אר.אי.אם. שיצא ב-1988 ואלבום הבכורה שלהם תחת חברה גדולה - האחים וורנר. האלבום מתאפיין בצליל רענן ובמסרים פוליטיים ואקולוגיים.
הקלטת האלבום

לאחר צאתו של האלבום הקודם, Document, הסתיים החוזה של הלהקה עם חברת התקליטים I.R.S. איתה עבדו מאז היווסדם. חברי הלהקה החליטו על מעבר לחברת תקליטים גדולה כדי שיוכלו לקדם את עצמם גם מחוץ לגבולות ארצות הברית. כך, חתמו חברי הלהקה על חוזה חדש עם חברת האחים וורנר עבור הפקת חמישה אלבומים בעבור 10 מיליון דולר.
האלבום Green היה האלבום הראשון של הלהקה בחברת התקליטים החדשה. הפקת האלבום ארכה כחמישה חודשים, כשההקלטות מבוצעות בממפיס ולאחר מכן בוודסטוק. הגישה של חברי הלהקה לתהליך הפקת האלבום הייתה שונה מכל מה שעשו קודם לכן - ברוב שירי האלבום נכתבו הלחנים לפני המילים, נעשה לראשונה שימוש במנדולינה (מאוחר יותר יהפוך השימוש בכלי זה לאחד מסמלי הלהקה המובהקים ביותר) וחברי הלהקה החליפו ביניהם כלי נגינה בתדירות גבוהה.
קבלת האלבום

האלבום יצא לאור יום אחד לפני הבחירות לנשיאות ארצות הברית. בעזרת קידום מכירות מאסיבי של חברת התקליטים, האלבום הצליח יותר מכל קודמיו - בארצות הברית הגיע האלבום למעמד של אלבום פלטינה כפול והגיע לשיא במקום 12 במצעד מכירות האלבומים. בבריטניה, הגיע האלבום למקום 27 במצעדי המכירות וזכה למעמד של אלבום זהב. זו הייתה הפעם הראשונה שאלבום של הלהקה מגיע למעמד שכזה מחוץ לארצות הברית.
אריזת האלבום

על עטיפת האלבום מופיעות המילים לשיר "World Leader Pretend". זוהי הפעם הראשונה שמילות שיר מצורפות לאריזת אלבום של אר.אי.אם. כמו כן, זהו האלבום הראשון שהלהקה הוציאה עבורו מהדורה מיוחדת, כפי שעשו עבור כל אלבום שיצא אחריו.
סיבוב הופעות

סיבוב ההופעות העולמי הנושא את שם האלבום החל בשנת 1989 ונמשך כשנה. מירב ההופעות התקיימו באצטדיונים ואירועים גדולים, כאשר הפעם חלק נרחב בסיבוב ההופעות התבצע מחוץ לגבולות ארצות הברית. ההופעה האחרונה בסבב התקיימה באטלנטה, וכללה ביצוע מלא של אלבום הבכורה של הלהקה, Murmur ואחריו ביצוע מלא של אלבום הנושא.
רשימת רצועות

כל השירים נכתבו והולחנו על ידי ביל ברי, פיטר באק, מייק מילס ומייקל סטייפ.
| מספר | שם השיר | אורך |
| --- | --- | --- |
| 1 | "Pop Song 89" | 3:04 |
| 2 | "Get Up" | 2:39 |
| 3 | "You Are the Everything" | 3:41 |
| 4 | "Stand" | 3:10 |
| 5 | "World Leader Pretend" | 4:17 |
| 6 | "The Wrong Child" | 3:36 |
| 7 | ""Orange Crush" | 3:51 |
| 8 | "Turn You Inside-Out" | 4:16 |
| 9 | "Hairshirt" | 3:55 |
| 10 | "I Remember California" | 4:59 |
| 11 | "11" | 3:10   |
הערות:
בגרסת התקליט והקלטת של האלבום, הצד הראשון הכולל את שירים 1-6 נקרא "Air side" והצד השני נקרא "Metal Side".
הרצועה הרביעית ("Stand"), רשומה על עטיפת האלבום בתור רצועה "R".
הרצועה האחרונה באלבום נותרה חסרת שם על עטיפת האלבום ולכל צורך משפטי שמה הוא "11".
משתתפים > חברי הלהקה

ביל ברי – תופים, כלי הקשה, גיטרת בס, קולות רקע
פיטר באק – גיטרה, מנדולינה, תופים
מייק מילס – גיטרת בס, אורגן, קולות רקע
מייקל סטייפ – שירה
משתתפים > מוזיקאים נוספים

באקי באקסטר - גיטרה בשיר "World Leader Pretend"
ג'יין סקרפנטוני - צ'לו בשיר "World Leader Pretend"
קית' לבלאנק - כלי הקשה בשיר "Turn You Inside-Out"
NGC 5204

| --- | --- |
NGC 5204 בתמונה של טלסקופ החלל האבל
NGC 5204 בתמונה של טלסקופ החלל האבל
 נתוני תצפית
 קבוצת כוכבים:  הדובה הגדולה
 מגלה:  ויליאם הרשל
 תאריך גילוי:  24 באפריל 1789
 סוג:  גלקסיה ספירלית
 בהירות נראית:  11.73
 סיווג מורפולוגי:  SA(s)m
 עלייה ישרה:  13ʰ 29ᵐ 36.5ˢ
 נטייה:  ‏07.4″ ‏25′ ‏58°‏+
 מאפיינים פיזיים
 בהירות מוחלטת:  16.83-
 מרחק:  17,000,000  שנות אור 5,212,165.81  פארסק
 קוטר:  24,770 שנות אור
 מסה:  ‎1.2×1010‎‏ ☉M
 הסחה לאדום:  201 ק"מ/שנייה 0.00067  z
NGC 5204 היא גלקסיה ספירלית בקבוצת הכוכבים הדובה הגדולה, הנמצאת במרחק של כ-17 מיליון שנות אור ממערכת השמש בין קבוצת M94 ובין קבוצת M101 הרחוקה יותר, כך שלא ברור אם היא שייכת לאחת משתי הקבוצות.
היסטוריה

לגלקסיה בהירות מדרגה סביב 11.7 והיא התגלתה ב-24 באפריל 1789 על ידי האסטרונום ויליאם הרשל, שהכניס אותה לרשימת הערפיליות שפרסם בשנת 1802 תחת הציון IV.63, ותיאר אותה כבהירה למדי, גדולה למדי, עגולה ולא סדורה, ניתנת להפרדה לכוכבים ומתבהרת בהדרגה לכיוון המרכז. בנו, ג'ון הרשל, צפה בה גם כן והכניס אותה לקטלוג הערפיליות שפרסם בשנת 1833 תחת הציון 1625 כשהיא מתוארת כדי בהירה, עגולה ולא סדורה, מתבהרת בהדרגה בכיוון המרכז, אך ללא גרעין מובחן, וניתנת להפרדה לכוכבים. הוא הוסיף אותה גם לקטלוג הכללי של ערפיליות וצבירי כוכבים שפרסם בשנת 1864 תחת הציון GC 3575 ובשנת 1888 ג'ון דרייר הכניס אותה לקטלוג הכללי החדש, תחת הציון NGC 5204 כשהיא מתוארת כדי בהירה, גדולה למדי, עגולה ולא סדורה, ניתן להפרדה לכוכבים ומתבהרת בהדרגה בכיוון המרכז.
תצפית

הגלקסיה נמצאת כ-3.5 מעלות מצפון-צפון-מזרח לזוג הכוכבים מיזר ואלקור וכ-5.5 מעלות ממזרח-צפון-מזרח לכוכב אליות. כ-6 מעלות מדרום-מזרח לה נמצאת גלקסיית גלגל הרוח (M101), שמרחקה משביל החלב הוא כ-21 מיליון שנות אור, כך שמרחקה מ-NGC 5204 הוא למעלה מ-4 מיליון שנות אור. M94, שמרחקה משביל החלב דומה למרחקה של NGC 5204, נמצאת כ-18 מעלות מדרום-דרום-מערב לה, כך שהמרחק ביניהן הוא לפחות 5 מיליון שנות אור. מסיבה זו קשה לקבוע האם NGC 5204 שייכת לקבוצת M94 או לקבוצת M101, או שהיא אינה שייכת לאף אחת מהן ונמצאת למעשה בין שתי הקבוצות.
תכונות

אורכה הזוויתי של NGC 5204 הוא כ-5 דקות קשת, שממרחקה שקול לקוטר של כ-25,000 שנות אור, כרבע מהקוטר של שביל החלב. מסתה מוערכת בכ-‎1.2×1010‎ מסות שמש, כ-2% ממסת שביל החלב, כאשר רק כ-‎9.3×108‎ מסות שמש או פחות מ-8% ממנה היא מסת הכוכבים שבגלקסיה וכ-‎109‎ מסות שמש או מעט יותר מ-8% ממנה היא מסת הגז החופשי שבה. שאר המסה של הגלקסיה, כ-84%, היא של חומר אפל שטיבו אינו ידוע. הגלקסיה נראית לא-סדורה, אך למעשה היא מכילה זרועות ספירליות מרובות ולכן היא מוגדרת כגלקסיה ספירלית דמוית ענני מגלן. למרות שהיא עשירה יחסית בגז חופשי, יצירת הכוכבים החדשים בה אינה אינטנסיבית אלא מתרחשת בקצב מתון של כשליש מסת שמש בשנה.
בשנת 1979 התגלה שהגלקסיה מהווה מקור חזק של קרני-X וב-1992 התברר שמדובר במקור נקודתי שקיבל את הסימון NGC 5204 X-1 ושנמצא סמוך למרכז הגלקסיה, אך לא בליבתה, כך שלא מדובר בגרעין גלקטי פעיל. בשנת 2001 התגלה שצמוד למקור הקרינה יש כוכב מסיבי וחם, כך שככל הנראה מקור הקרינה הוא מערכת בינארית של חור שחור עם מסה של עשרות מסות שמש המוקף על ידי על-ענק כחול שמאבד מסה משכבותיו החיצוניות אל דיסקת ספיחה המקיפה את החור השחור. החומר בדיסקה מגיע לטמפרטורה של מיליוני קלווין ויוצר את הקרינה החזקה. עם זאת, עוצמת הקרינה שנפלטת מהמערכת גדולה הרבה יותר מהקרינה שנפלטת ממערכות דומות ומצביעה על כך שייתכן שהחור השחור מסיבי יותר ומגיע למסה של מאות או אלפי מסות שמש. במקרה כזה, הכוכב שמקיף אותו היה צריך לנוע במהירות גבוהה מאוד ולסיים הקפה בתוך מספר ימים קטן, אך תצפיות ממושכות לא הראו השתנות מחזורית של הקרינה על פני פרקי זמן קצרים כאלה והמנגנון שגורם לקרינה להיות חזקה מהרגיל עדיין אינו ברור.
הערות שוליים

1 2 3 4 5  NED: NGC 5204
1 2  V. Sicotte & C. Carignan: NGC 5204: A Strongly Warped Magellanic Spiral.II.H I Kinematics and Mass Distribution, Astronomical Journal vol. 113, p. 614 (1997)
↑  W. Herschel: Catalogue of 500 new neb nebulous stars, planetary nebula:, and clusters of stars; with remarks on the construction of the heavens, Philosophical Transactions of the Royal Society of London, vol. 92, p. 520 (1802)
↑  J. F. W. Herschel: Observations of nebulæ and clusters of stars, made at Slough, with a twenty-feet reflector, between the years 1825 and 1833, Philosophical Transactions of the Royal Society of London, vol. 123, p. 442 (1833)
↑  J. L. E. Dreyer: A New General Catalogue of Nebulæ and Clusters of Stars, being the Catalogue of the late Sir John F. W. Herschel, Bart, revised, corrected, and enlarged, Memoirs of the Royal Astronomical Society, Vol. 49, p 145 (1888)
↑  V. Sicotte & C. Carignan: NGC 5204: A Strongly Warped Magellanic Spiral.II.H I Kinematics and Mass Distribution, Astronomical Journal vol. 113, p. 617 (1997)
↑  R. C. Kennicutt Jr.: The rate of star formation in normal disk galaxies, Astrophysical Journal, Part 1, vol. 272, p. 65 (1983)
↑  T. P. Roberts, M. R. Goad, M. J. Ward, R. S. Warwick, P. T. O’Bri en, P. Lira & A. D. P. Hands: The identification of an optical counterpart to the super-Eddington X-ray source, NGC 5204 X-1, Monthly Notices of the Royal Astronomical Society, Vol. 325, Iss. 2, p. L7 (2001)
↑  T. P. Roberts, R. E. Kilgard, R. S. Warwick, M. R. Goad & M. J. Ward: Chandra monitoring observations of the ultraluminous X-ray source NGC 5204 X-1, Monthly Notices of the Royal Astronomical Society, Vol. 371, Iss. 4, p. 1877 (2006)
Let's Say for Instance

Let's Say for Instance הוא אלבום האולפן הרביעי של הזמרת הסקוטית אמילי סאנדיי. האלבום יצא לאור ב-6 במאי 2022, על ידי חברת התקליטים קרייסליס רקורדס. זהו האלבום הראשון של סאנדיי עם חברת התקליטים קרייסליס, והאלבום הראשון בחברת תקליטים עצמאית.
על מנת לקדם את האלבום סאנדיי צפויה לצאת לסיבוב הופעות בבריטניה ובאירופה לתמיכה באלבום ממאי 2022.
קידום וסינגלים

הסינגל הראשי "Family" יצא לאור ב-15 בספטמבר 2021, 26 באוקטובר 2021, יצא לאור הסינגל השני "Look What You've Done", ו-"Brighter Days" ב-19 בינואר 2022. האלבום הוכרז ב-15 בפברואר 2022. סאנדיי תקדם את האלבום בסיבוב ההופעות של "Brighter Days", שיבקר בבריטניה ובאירופה לאורך מאי ויוני 2022.
רשימת רצועות

| Let's Say for Instance> מס' | Let's Say for Instance> שם | Let's Say for Instance> משך | Let's Say for Instance>  | Let's Say for Instance>  | Let's Say for Instance>  | Let's Say for Instance>  | Let's Say for Instance>  | Let's Say for Instance>  | Let's Say for Instance>  |
| --- | --- | --- | --- | --- | --- | --- | --- | --- | --- |
| 1. | Family  | 4:04 |  |  |  |  |  |  |  |
| 2. | Look What You've Done (ביחד עם Jaykae)   | 3:21 |  |  |  |  |  |  |  |
| 3. | July 25th  | 1:52 |  |  |  |  |  |  |  |
| 4. | Oxygen  | 3:59 |  |  |  |  |  |  |  |
| 5. | Summer  | 3:56 |  |  |  |  |  |  |  |
| 6. | My Pleasure  | 3:06 |  |  |  |  |  |  |  |
| 7. | There Isn't Much  | 3:47 |  |  |  |  |  |  |  |
| 8. | September 8th  | 0:47 |  |  |  |  |  |  |  |
| 9. | Look in Your Eyes  | 3:11 |  |  |  |  |  |  |  |
| 10. | Ready to Love  | 3:06 |  |  |  |  |  |  |  |
| 11. | Wait for Me  | 2:49 |  |  |  |  |  |  |  |
| 12. | Another One  | 2:29 |  |  |  |  |  |  |  |
| 13. | Yes You Can  | 5:06 |  |  |  |  |  |  |  |
| 14. | Brighter Days  | 2:50 |  |  |  |  |  |  |  |
| 15. | Superhuman  | 3:17 |  |  |  |  |  |  |  |
| 16. | World Go Round  | 3:54 |  |  |  |  |  |  |  |
| משך כולל: | משך כולל: | 51:34 |  |  |  |  |  |  |  |
היסטוריית יציאות לאור

| מדינה | תאריך | פורמט | חברת תקליטים | מקור |
| --- | --- | --- | --- | --- |
| עולם | 6 במאי 2022 | הורדה דיגיטלית • הזרמת מוזיקה • תקליטור • תקליט | קרייסליס רקורדס |  |
הערות שוליים

↑  Piatkowski, Peter. "Emeli Sandé: Let's Say for Instance (Album Review)". PopMatters. נבדק ב-8 במאי 2022. {{cite web}}:  (עזרה)
↑  "Emeli Sandé Releases New Single, "There Isn't Much"". uDiscover Music. 1 באפריל 2022. נבדק ב-2 באפריל 2022. {{cite web}}:  (עזרה)
1 2  Kenneally, Cerys (15 בפברואר 2022). "Emeli Sandé announces new album Let's Say For Instance". The Line of Best Fit. נבדק ב-16 בפברואר 2022. {{cite web}}:  (עזרה)
↑  Asward, Jem (15 בפברואר 2022). "Emeli Sandé to Release New Album, 'Let's Say for Instance,' in May (Exclusive)". Variety. נבדק ב-16 בפברואר 2022. {{cite web}}:  (עזרה)
↑  Peacock, Tim (15 בפברואר 2022). "Emeli Sandé Announces 'Brighter Days' UK Tour; New Album, 'Let's Say For Instance'". Yahoo!. נבדק ב-16 בפברואר 2022. {{cite web}}:  (עזרה)
↑  Peacock, Tim (15 בפברואר 2022). "Emeli Sandé Announces 'Brighter Days' UK Tour; New Album, 'Let's Say For Instance'". Yahoo!. נבדק ב-16 בפברואר 2022. {{cite web}}:  (עזרה)
↑  Let's Say For Instance by Emeli Sandé on iTunes, Let's Say for Instance by Emeli Sandé on (באנגלית)
| --- | --- |
בקרת זהויות :  MusicBrainz release group: 1d16e260-2dde-4ed0-90ec-31a9d174e353
NGC 5195

| --- | --- |
NGC 5195 מימין לגלקסיית המערבולת בתמונה של טלסקופ החלל האבל
NGC 5195 מימין לגלקסיית המערבולת בתמונה של טלסקופ החלל האבל
 נתוני תצפית
 קבוצת כוכבים:  כלבי ציד
 שמות נוספים:  M51B
 מגלה:  ויליאם הרשל, פייר מאשן 
 תאריך גילוי:  20 במרץ 1781
 סוג:  גלקסיית עדשה או גלקסיה לא-סדורה
 בהירות נראית:  9.55
 סיווג מורפולוגי:  SB0-1 pec/I0 pec
 עלייה ישרה:  13ʰ 29ᵐ 59.6ˢ
 נטייה:  ‏58.1″ ‏15′ ‏47°‏+
 מאפיינים פיזיים
 בהירות מוחלטת:  19.6-
 מרחק:  23,400,000  שנות אור 7,174,392.94  פארסק
 קוטר:  39,520 שנות אור
 מסה:  ‎2-3×1010‎‏ ☉M
 הסחה לאדום:  465 ק"מ/שנייה 0.00155  z
 
NGC 5195 או M51B היא גלקסיית עדשה או גלקסיה לא-סדורה בקבוצת הכוכבים כלבי ציד, הנמצאת במרחק של כ-23.4 מיליון שנות אור ממערכת השמש ונמצאת באינטראקציה כבידתית עם גלקסיית המערבולת הסמוכה אליה. כתוצאה מהאינטראקציה, הגלקסיה התעוותה וצורתה קשה לסיווג.
היסטוריה

לגלקסיה בהירות מדרגה 9.55 והיא התגלתה ב-20 במרץ 1781 על ידי האסטרונום פייר מאשן, שדיווח עליה לחברו שארל מסיה. מסיה ציין את הגילוי בכתב ידו על גבי העותק האישי שלו של קטלוג מסיה והוסיף שרטוט של זוג הגלקסיות. ויליאם הרשל צפה בגלקסיה בשנת 1787 והוסיף אותה לרשימת הערפיליות שפרסם בשנת 1789 תחת הציון I.186. הוא תיאר אותה כבהירה למדי, די גדולה, עגולה או קצת מאורכת מתבהרת מאוד בהדרגה לכיוון מרכזה, כ-3 דקות קשת מצפון-מערב ל-M51. בנו, ג'ון הרשל, צפה בה גם כן והכניס אותה לקטלוג הערפיליות שפרסם בשנת 1833 תחת הציון 1623 כשהיא מתוארת כבהירה, עגולה, מתבהרת בפתאומיות במרכזה ומהווה בת זוג של M51. הוא גם צירף שרטוט של הזוג. הוא הכניס את הגלקסיה גם לקטלוג הכללי של ערפיליות וצבירי כוכבים שפרסם בשנת 1864 תחת הציון GC 3574 ובשנת 1888 ג'ון דרייר הכניס אותה לקטלוג הכללי החדש, תחת הציון NGC 5195 כאשר היא מתוארת כבהירה, די קטנה, קצת מאורכת, מתבהרת בהדרגה לכיוון מרכזה וקשורה ל-M51.
תצפית

קל לזהות את הגלקסיה באמצעות טלסקופ חובבים כ-4.5 דקות קשת מצפון למרכז של גלקסיית המערבולת, כאשר שתיהן נמצאות כ-3.6 מעלות מדרום-מערב לכוכב הבולט אלקאיד. כ-5.8 מעלות מדרום-דרום-מערב לזוג נמצאת גלקסיית החמניה ואלו הן שלוש הגלקסיות הבהירות ביותר בקבוצת גלקסיות קטנה שנקראת קבוצת M51. כ-8.8 מעלות מצפון-צפון מערב להן נמצאת גלקסיית גלגל הרוח ששייכת לקבוצת M101, שייתכן שקבוצת M51 מהווה למעשה תת-קבוצה שלה.
תכונות

אורכה הזוויתי של NGC 5195 הוא כ-5.8 דקות קשת, שממרחקה שקול לקוטר של כ-40,000 שנות אור, כ-40% מהקוטר של שביל החלב. מסתה מוערכת בכ-‎2-3×1010‎ מסות שמש, כרבע ממסתה של גלקסיית המערבולת ו-4%-5% ממסת שביל החלב, כאשר לפחות 80% ממסתה או קרוב ל-‎2×1010‎ מסות שמש, היא מסת הכוכבים שבגלקסיה. כך שהיא מכילה מעט גז ואבק או חומר אפל. בהתאם לכמות הנמוכה יחסית של גז חופשי, קצב היצירה של כוכבים חדשים בגלקסיה נמוך יחסית, כשביעית מסת שמש בשנה, לעומת קצב גדול פי 14 בגלקסיית המערבולת השכנה. ייתכן שהגלקסיה איבדה את הגז החופשי שלה כתוצאה ממעבר קרוב לגלקסיית המערבולת. אוכלוסיית הכוכבים של NGC 5195 היא זקנה יחסית וכ-80% מהם הם בני לפחות 10 מיליארד שנים והשאר בני כמיליארד שנים, מה שתואם את קצב היצירה הנמוך של כוכבים חדשים. הסיווג של הגלקסיה כגלקסיית עדשה מסוג SB0 אינו חד משמעי והיא לפעמים מסווגת כגלקסיית מוט ספירלית מסוג SB1 או כגלקסיה לא-סדורה מסוג I0. בשנת 1945 זוהתה בגלקסיה סופרנובה שהגיעה בשיאה לדרגת בהירות 14.
הערות שוליים

↑  SIMBAD: NGC 5195
1 2 3 4 5  NED: NGC M51B
↑  J. Smith, R. D. Gehrz, G. L. Grasdalen, J. A. Hackwell, R. D. Dietz & S. D. Friedman: Starlight morphology of the interacting galaxy NGC 5195
↑  SEDS: M51B
↑  J. F. W. Herschel: Observations of nebulæ and clusters of stars, made at Slough, with a twenty-feet reflector, between the years 1825 and 1833, Philosophical Transactions of the Royal Society of London, vol. 123, p. 442, 495 (1833)
↑  J. L. E. Dreyer: A New General Catalogue of Nebulæ and Clusters of Stars, being the Catalogue of the late Sir John F. W. Herschel, Bart, revised, corrected, and enlarged, Memoirs of the Royal Astronomical Society, Vol. 49, p 145 (1888)
1 2  L. Lanz, A. Zezas, N. Brassington, H. A. Smith, M. L. N. Ashby, E. da Cunha, G. G. Fazio, C. C. Hayward, L. Hernquist & P. Jonsson: Global Star Formation Rates and Dust Emission over the Galaxy Interaction Sequence, The Astrophysical Journal, Vol. 768, Iss. 1, article id. 90, p. 25 (2013)
↑  K. Alatalo, R. Aladro, K. Nyland, S. Aalto, T. Bitsakis, J. S. Gallagher & L. Lanz: After the Interaction: an Efficiently Star-forming Molecular Disk in NGC 5195, The Astrophysical Journal, Vol. 830, Iss. 2, article id. 137, p. 12 (2016)
↑  M. L. Humason: Supernova in NGC 5195, Publications of the Astronomical Society of the Pacific, Vol. 57, No. 336, p. 174 (1945)
Happiness Over Everything (H.O.E.)

Happiness Over Everything (H.O.E.) הוא סינגל שהוקלט על ידי הזמרת-יוצרת האמריקאית ג'נה אייקו, ביחד עם הראפר פיוצ'ר והזמר מיגל, מתוך אלבום האולפן השלישי שלה, Chilombo. השיר יצא לאור ב-26 בפברואר 2020, על ידי חברת התקליטים דאף ג'אם, כסינגל הרביעי מתוך האלבום.
השיר הגיע למקום השמיני במצעד שירי ה-R&B.
רקע וכתיבה

השיר נכתב על ידי מיגל, פיוצ'ר, אנדרה 3000, מק רובינסון ובריאן וורפילד והופק על ידי הפיסטאפים, אשר הפיקו לה גם את הסינגלים הקודמים, "Triggered (Freestyle)", "None of Your Concern" ו-"P*$Y Fairy (OTW)". איגוד תעשיית ההקלטות האמריקאי העניק לשיר את תואר הזהב.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-18 מיליון השמעות.
וידאו קליפ

הווידאו קליפ הרשמי של השיר פורסם ב-28 בפברואר 2020. נכון לאפריל 2020, מונה הצפיות של הקליפ עומד על למעלה מ-7 מיליון צפיות.
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  ארצות הברית | בילבורד הוט 100 | 65 |  |
|  ארצות הברית | מצעד שירי ה-R&B\היפ הופ | 41 |  |
|  ארצות הברית | מצעד שירי ה-R&B | 8 |  |
|  ניו זילנד | המצעד הניו זילנדי הרשמי | 31 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | זהב | 500,000 |
 מכירות + הזרמת מדיה בלבד
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 26 בפברואר 2020 | הזרמת מוזיקה • הורדה דיגיטלית | דאף ג'אם |  |
Let's Stick Together

| --- | --- |

 סינגל בביצוע וילברט הריסון
 יצא לאור:  לראשונה - 1962 בגרסה מחודשת - 1969
 סוגה:  בלוז רית'ם אנד בלוז
 שפה:  אנגלית
 בי-סייד:  My Heart Is Yours
 אורך:  2:55
 חברת תקליטים:  פיורי רקורדס
Let's Stick Together (בתרגום חופשי: בואו נשאר יחדיו) הוא שיר דלתא בלוז שנכתב במקור על ידי המוזיקאי וילברט הריסון (אנ'), שיצא בשנת 1962 על ידי חברת Fury Records. השיר עובד ובשנת 1969 יצא מחדש בשם "Let's Work Together" (בתרגום חופשי: בואו נעבוד יחדיו). אף ששירו המקורי של הריסון לא צלח ולא הגיע למצעדי המכירות, הגרסה של להקת קנד היט לשיר (שהייתה שונה מהמקור ורק התבססה על הרית'ם המקורי) שברה שיאי מכירות רבים בעולם. הגרסה של קנד היט הייתה הלהיט העולמי היחיד של הלהקה בו שר בוב הייט. מאוחר יותר המוזיקאי בריאן פרי ביצע גרסת כיסוי נוספת לשיר, וגם זו זכתה להצלחה מרובה.
הגרסה של הריסון

"Let's Stick Together" הוא שיר רית'ם אנד בלוז במבנה של בלוז 12 תיבות. לדברי הסופר והמוזיקאי ריצ'רד קלייטון, "הריסון ככל הנראה התכוון ליצור את "Let's Stick Together" כסינגל ההמשך שלו ללהיט שלו "Kansas City", אך קונפליקט שלו עם בעלי חוזה ההקלטות שלו מנע ממנו להוציא אותו לאור בזמן שהשיר הראשון היה פופולרי".
בשנת 1962 הקליט הריסון את "Let's Stick Together" עבור Fury Records, אחד ממספר חברות הקלטה שבבעלות המפיק בובי רובינסון. עברו עוד שבע שנים מאז יציאת הסינגל המקורי (שבהן יצאו לאור עוד מספר גרסאות נוספות של הריסון לשירו), ועדיין הוא לא הגיע למצעדי המכירות. בשנת 1969 עיבד הריסון מחדש את השיר עם הכותרת "Let's Work Together". שתי הגרסאות (המקורית והחדשה) דומות במבנה ובלחן, אך מילות השיר נבדלות זו מזו. מבחינה מוזיקלית, ההקלטה משנת 1962 היא חלק מהרכב מוזיקלי בו לקח חלק הריסון, ואילו בגרסה מ-1969 מנגן הריסון לבדו, כאשר הוא שר ומנגן במפוחית, גיטרה וכלי הקשה.
הגרסה המחודשת של הריסון לשיר זכתה להתייחסות תיקשורתית, ובהתאמה גם בעלייה במספר המכירות של גרסת הסינגל. השיר הגיע למקום 32 בבילבורד הוט 100 של שנת 1970.
הגרסה של קנד היט

| --- | --- |
 סינגל בביצוע קנד היט
 מתוך האלבום Future Blues
 יצא לאור:  1 בינואר 1970 (בבריטניה) 3 באוגוסט 1970 (בארצות הברית)
 סוגה:  רוק בלוז רית'ם אנד בלוז
 בי-סייד:  I'm Her Man
 אורך:  2:48
 חברת תקליטים:  ליברטי רקורדס
 
בשנת 1968, החליטו חברי להקת הבלוז רוק האמריקאית, קנד היט, לבצע גרסת כיסוי לשירו של הריסון (הכוונה לגרסה המקורית - הגרסה המחושת עוד לא יצאה אז). בניגוד לסינגלים הקודמים שלהם ("On the Road Again", "Going Up the Country" ו- "Time Was") שבהן שר אלן וילסון, בשיר הזה דווקא בוב הייט, שלא זכה להיות הזמר בליהיטים הגדולים של הלהקה, כיכב כסולן.
השיר היה גמור ומוכן לשחרור כסינגל כבר בדצמבר 1969, אך השחרור שלו בוטל בעקבות עליית הפופולריות של הגרסה החדשה של הריסון. בבריטניה לעומת זאת, ששם הסינגל של הריסון לא הצליח לייצר עניין רב, גרסת קנד היט לשיר פורסמה כבר בינואר 1970. השיר הפך במהירות ללהיט הגדול ביותר של הלהקה בבריטניה, והגיע למקום השני במצעד הסינגלים הבריטי, שם החזיק יותר מחמש עשרה שבועות. בארצות הברית, "Let's Work Together" בגרסה של הלהקה לא יצא עד ה-3 באוגוסט 1970, בתוך אלבומם Future Blues. גם בארצות הברית היה הסינגל להצלחה, והגיע למקום 26 בבילבורד הוט 100 של 1970, ובכך עקף גם את הגרסה המחודשת של הריסון.
הגרסה של בריאן פרי

בשנת 1976 התבקש המוזיקאי בריאן פרי על ידי חברת איילנד רקורדס לבצע גרסה משלו לשיר "Let's Work Together". פרי ביצע את השיר וזה יצא כסינגל בבריטניה. פרי לא היה יכול לחזות את ההצלחה המסחררת של גרסתו - הוא הגיע למקום הרביעי במצעד הבילבורד הוט 100 של שנת 1976; הגיע למקום 12 במצעד הסינגלים הבריטי; הגרסה של פרי הייתה השיר הפותח של אלבום בעל שם זהה.
את הביצוע המוזיקלי של הגרסה הזו מבצעים פרי (מפוחית וקלידים), כריס ספדינג (גיטרה), אדי ג'ובסון (כינור), ג'ון ווטון (גיטרה בס) וכריס מרסר (סקסופון). בשנת 1988 יצאה גרסת רמיקס בשם "Let's Stick Together '88", על ידי הוצאת E.G הבריטית ו־Virgin Records הגרמנית.
הערות שוליים

1 2  Richard Clayton, The Life of a Song: ‘Let’s Stick Together’, www.ft.com, ‏2016-08-01 (באנגלית)
↑  Wenner, Langdon (September 20, 1969). "Let's Work Together, Parts 1 & 2, Wilbert Harrison One Man Band (Sue 11)". Rolling Stone. No. 42.
↑  Wilbert Harrison, Billboard
↑  Artists, www.officialcharts.com
↑  Canned Heat, Billboard
1 2  BRYAN FERRY | full Official Chart History | Official Charts Company, www.officialcharts.com
↑  Let's Stick Together - Bryan Ferry | Song Info | AllMusic (באנגלית אמריקאית), נבדק ב-2020-09-02
| קנד היט |
| --- | --- |
לארי טיילור • בוב הייט • פרנק קוק • אלן וילסון • הנרי וסטין • הארווי מנדל • אדולפו דה לה פארה
אלבומי אולפן: Canned Heat • Boogie with Canned Heat • Living the Blues • Hallelujah • Future Blues • Vintage • Historical Figures and Ancient Heads • The New Age • One More River to Cross • Reheated • Hooker 'N Heat
סינגלים: "Rollin' and Tumblin'" • "On the Road Again" • "Going Up the Country" • "Let's Work Together"
אלבומי אוסף: Canned Heat Cookbook • Let's Work Together: The Best of Canned Heat • Uncanned! The Best of Canned Heat • the very best of canned heat
| --- | --- |
בקרת זהויות :  MusicBrainz work: 78bdf944-a8d1-37cb-aced-ad1e264df6bd